Author: .
Company: Úrad vlády SR

Návrh komuniké

     Vláda prerokovala a súhlasila s Novým projektom výstavby diaľnic a rýchlostných ciest. 

     Nový projekt sa v zásade opiera o schválenú Koncepciu rozvoja diaľničnej infraštruktúry z marca 1999, rozšírenú o problematiku rýchlostných ciest. Materiál obsahuje harmonogram postupu výstavby diaľnic a rýchlostných ciest na obdobie rokov 2001 – 2004, s výhľadom do roku 2006. Špecifikuje výdavky na jednotlivé roky výstavby v kontinuite predchádzajúcich rokov.

     Podľa  uvedeného  harmonogramu sa do roku 2006  má dať do užívania 65 km diaľnic a 35 km dvojpruhových rýchlostných ciest v trase budúcej diaľnice a diaľničné privádzače v dĺžke 20 km.  Ďalej  rýchlostné  cesty  štvorpruhové v dĺžke 27 km a dvojpruhové v dĺžke 18 km. 

     Výdavky  na  financovanie  Nového projektu výstavby diaľnic a rýchlostných ciest  v období rokov 2001 – 2004  dosiahnu 41,7 mld. Sk.  

     Počnúc rokom 2001 sa počíta s čerpaním  finančných  zdrojov z tzv. predvstupového fondu ISPA postupne až do výšky  500 mil. Sk ročne.